 Siku moja tukawa tumetoka na ilikuwa siku ya kutalii ufukweni, nikawa nimevaa nguo za kuogelea, napenda sana kuogelea, basi tukaanza kuogelea na kukimbizana huku na kule...ilikuwa raha ya aina yake,...baadaye tukawa tumekaa kwenye viti maalumu vya kulipia, nilijisikia sipo Tanzania,...nilikuwa katika dunia nyingine kabisa, ingawaje wakati mwingine akiliilinisuta kuwa hivi nani alitakiwa amfanyie mwenzake hivyo, mimi kama mume ndio nilitakiwa kubeba gharama zote, lakini eti mimi ndio nafanyiwa, nalipiwa...aah, lakini nani ajali, ...hii ni zamu yake, ipo siku itakuwa zamu yangu, nikajipa moyo. 